
            Nr.23/144/2004
BIROUL PERMANENT

AL

CAMEREI DEPUTAŢILOR



În conformitate cu Regulamentul Camerei Deputaţilor, vă înaintăm, alăturat, Raportul asupra proiectului de Lege pentru aprobarea Ordonanţei Guvernului nr.60/2004 privind reglementările referitoare la construirea, întreţinerea, repararea şi exploatarea căilor ferate, altele decât cele administrate de Compania Naţională de Căi Ferate "C.F.R." - S.A., primit cu adresa nr.P.L.x-496 din 6 septembrie 2004.



În raport de obiectul de reglementare şi conţinutul său, proiectul de lege face parte din categoria legilor ordinare.

PREŞEDINTE,

István Antal

Parlamentul  României

Camera  Deputaţilor

Comisia pentru industrii si servicii

                                                                                                  Bucureşti, 20.09.2004








            Nr.23/144/2004

RAPORT
asupra proiectului de Lege pentru aprobarea Ordonanţei Guvernului nr.60/2004 privind reglementările referitoare la construirea, întreţinerea, repararea şi exploatarea căilor ferate, altele decât cele administrate de Compania Naţională de Căi Ferate "C.F.R." - S.A.


În conformitate cu Regulamentul Camerei Deputaţilor, modificat şi completat prin Hotărârea Camerei Deputaţilor nr.23/2003, Comisia pentru industrii şi servicii a fost sesizată pentru avizare şi dezbatere în fond, cu nr.P.L.x - 496 din 6 septembrie 2004, cu proiectul de Lege pentru aprobarea Ordonanţei Guvernului nr.60/2004 privind reglementările referitoare la construirea, întreţinerea, repararea şi exploatarea căilor ferate, altele decât cele administrate de Compania Naţională de Căi Ferate "C.F.R." - S.A.


Ordonanţa a fost emisă pentru înlocuirea Decretului 431/1952 care se referă la relaţiile existente într-o economie centralizată şi bazată pe proprietatea exclusivă a statului, ţinând seama de faptul că în prezent liniile ferate industriale sunt proprietatea unor persoane juridice cu capital de stat sau privat şi au acces la infrastructura feroviară publică.



Ordonanţa a fost avizată favorabil de Consiliul Legislativ cu nr.1257 din 30 iulie 2004.



Proiectul de lege pentru aprobarea ordonanţei a fost adoptat de Senat  în şedinţa din 31 august 2004.



Proiectul de lege a fost avizat favorabil de Comisia pentru buget, finanţe şi bănci cu nr.463/2004.



În raport de obiectul de reglementare şi conţinutul său, proiectul de lege face parte din categoria legilor ordinare.



Dezbaterea asupra proiectului de lege a avut loc în şedinţa comisiei din data de 16 septembrie 2004.



La lucrările comisiei au participat 15 deputaţi din totalul de 26 de deputaţi membri ai comisiei.



La dezbateri au participat specialişti din Ministerul Transporturilor, Construcţiilor şi Turismului.



În urma dezbaterilor, membrii comisiei au hotărât să avizeze favorabil proiectul de lege cu amendamente admise.



Raportul comisiei a fost adoptat în unanimitate.



Potrivit prevederilor Constituţiei României, republicată, Camera decizională pentru acest proiect de lege este Camera Deputaţilor.

A M E N D A M E N T E     A D M I S E



În urma dezbaterilor, membrii Comisiei pentru industrii şi servicii propun plenului Camerei Deputaţilor adoptarea proiectului de lege cu următoarele amendamente:
	Nr.

crt.
	Text adoptat de Senat
	Amendamente admise
	Motivaţia
	Camera decizională

	0
	1
	2
	3
	4

	1.
	LEGE

pentru aprobarea Ordonanţei Guvernului nr.60/2004 privind reglementările referitoare la construirea, întreţinerea, repararea şi exploatarea căilor ferate, altele decât cele administrate de Compania Naţională de Căi Ferate "C.F.R." - S.A.


	Nemodificat
	
	Camera Deputaţilor

	2.
	Articol unic. - Se aprobă Ordonanţa Guvernului nr.60 din 29 iulie 2004 privind reglementările referitoare la construirea, întreţinerea, repararea şi exploatarea căilor ferate,  altele  decât  cele  administrate  de 
	Art.I. - Se aprobă Ordonanţa Guvernului nr.60 din 29 iulie 2004 privind reglementările referitoare la construirea, întreţinerea, repararea şi exploatarea căilor ferate, altele decât 
	
	Camera Deputaţilor


	0
	1
	2
	3
	4

	
	Compania Naţională de Căi Ferate "C.F.R." - S.A., adoptată în temeiul art.1pct.I.24 din Legea nr.291/2004 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.741 din 17 august 2004.


	cele administrate de Compania Naţională de Căi Ferate "C.F.R." - S.A., adoptată în temeiul art.1pct.I.24 din Legea nr.291/2004 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.741 din 17 august 2004, cu următoarele modificări şi completări:

	
	

	3. 
	ORDONANŢĂ

privind reglementările referitoare la construirea, întreţinerea, repararea şi exploatarea căilor ferate, altele decât cele administrate de Compania Naţională de Căi Ferate "C.F.R." - S.A.


	Nemodificat
	
	Camera Deputaţilor

	4. 
	Art.5. - (1) Racordarea unei linii ferate industriale noi la liniile infrastructurii feroviare publice, direct sau prin intermediul unei linii ferate industriale existente, se realizează pe baza plăţii unui tarif de racordare, către Compania Naţională de Căi  Ferate "C.F.R." - S.A., în care se include costul lucrărilor necesare pentru racordare şi pentru preluarea sporului de capacitate de transport feroviar.

(3) După plata tarifului de racordare, Compania Naţională de Căi Ferate "C.F.R." - S.A. contractează execuţie lucrărilor de construcţie a liniilor şi instalaţiilor feroviare, pentru preluarea sporului de capacitate de transport feroviar.

(4) Liniile şi instalaţiile feroviare construite pentru preluarea sporului de capacitate de transport feroviar sunt proprietatea Companiei Naţionale de Căi Ferate "C.F.R." - S.A.


	1. La articolul 5, alineatele (1), (3) şi (4) vor avea următorul cuprins:

Art.5. - (1) Racordarea unei linii ferate industriale noi la liniile infrastructurii feroviare publice, direct sau prin intermediul unei linii ferate industriale existente, se realizează pe baza plăţii unui tarif de racordare, către Compania Naţională de Căi  Ferate "C.F.R." - S.A., care reprezintă costul lucrărilor necesare pentru racordare şi pentru preluarea sporului de capacitate de transport feroviar, după caz.

(3) După plata tarifului de racordare, Compania Naţională de Căi Ferate "C.F.R." - S.A. contractează execuţie lucrărilor de construcţie a liniilor şi instalaţiilor feroviare, pentru racordarea la liniile infrastructurii feroviare publice şi pentru preluarea sporului de capacitate, după caz.

(4) Liniile şi instalaţiile feroviare construite pentru racordare şi transport feroviar, după caz, sunt proprietatea Companiei Naţionale de Căi Ferate "C.F.R." - S.A.

Dep.Ioan Bivolaru - PSD

Dep.Aurelia Vasile - PSD


	Precizări necesare.
	Camera Deputaţilor

	5. 
	(3) Compania Naţională de Căi Ferate "C.F.R." - S.A. are dreptul să închirieze terenul proprietate privată a Companiei Naţionale de Căi Ferate "C.F.R." - S.A., ocupat de linii ferate industriale şi să stabilească un tarif pentru folosinţa acestuia.


	2. La articolul 7, alineatul (3) va avea următorul cuprins:

(3) Pentru terenurile din proprietatea privată a Companiei Naţionale de Căi Ferate "C.F.R." - S.A., ocupate de linii ferate industriale, se va percepe un tarif de folosinţă care se aprobă prin ordin al ministrului transporturilor, construcţiilor şi turismului.

Dep.Ioan Bivolaru - PSD

Dep.Aurelia Vasile - PSD


	Precizări necesare.
	Camera Deputaţilor

	6. 
	(2) Regulamentul Tehnic de Exploatare al unei linii ferate industriale, racordată la infrastructura feroviară publică, va fi întocmit de către proprietarul liniei ferate industriale şi face parte din Contractul de acces pe infrastructura feroviară publică, care se încheie potrivit legislaţiei în vigoare.


	3. La articolul 8, alineatul (2) va avea următorul cuprins:

(2) Regulamentul Tehnic de Exploatare al unei linii ferate industriale va fi întocmit de către proprietarul liniei ferate industriale în conformitate cu Regulamentul de Exploatare Tehnică Feroviară al Căilor Ferate Române şi se aprobă de Autoritatea Feroviară Română.

Dep.Ioan Bivolaru - PSD

Dep.Aurelia Vasile - PSD

	Pentru claritatea textului.

Partea finală a fost modificată, preluată şi completată la alineatul (21).
	Camera Deputaţilor

	7. 
	______
	4. La articolul 8, după alineatul (2) se introduce alineatul (21) cu următorul cuprins:

(21) În cazul liniilor ferate industriale racordate la infrastructura feroviară publică, Regulamentul Tehnic de Exploatare al liniei industriale face parte din Contractul de acces pe infrastructura feroviară publică, care se încheie potrivit legislaţiei în vigoare.

Dep.Ioan Bivolaru - PSD

Dep.Aurelia Vasile - PSD

	Preluat de la alineatul (2) al articolului 8.
	Camera Deputaţilor

	8. 
	Art.11. - (1) Agentul economic care deţine în proprietate sau cu chirie linia feroviară industrială va asigura efectuarea verificării stării tehnice a acesteia şi este direct răspunzător de orice abatere de la normele de funcţionare a liniei şi de desfăşurare a traficului feroviar.


	5. La articolul 11, alineatul (1) va avea următorul cuprins:

Art.11. - (1) Agentul economic care deţine în proprietate sau cu chirie linia feroviară industrială va asigura efectuarea verificării periodice a stării tehnice a acesteia şi este direct răspunzător de orice abatere de la normele de funcţionare a liniei şi de desfăşurare a traficului feroviar.

Dep.Ioan Bivolaru - PSD


	Precizare necesară.
	Camera Deputaţilor

	9. 
	(2) Întreţinerea şi repararea liniilor feroviare industriale se poate asigura prin personal propriu de specialitate autorizat, sau prin agenţi autorizaţi conform reglementărilor în vigoare.


	6. La articolul 11, alineatul (2) se abrogă.

Dep.Ioan Bivolaru - PSD
	Norma este prevăzută la alineatul (1) al articolului 4.
	Camera Deputaţilor

	10. 
	Art.12. - (1) Proprietarii de linii ferate industriale au obligaţia să permită accesul specialiştilor Autorităţii Feroviare Române - AFER pentru a verifica starea tehnică a liniilor ferate industriale şi condiţiile de desfăşurare a transportului feroviar în conformitate cu normele în vigoare.


	7. La articolul 12, alineatul (1) va avea următorul cuprins:
Art.12. - (1) Proprietarii de linii ferate industriale au obligaţia să permită accesul specialiştilor Autorităţii Feroviare Române - AFER pentru a verifica periodic starea tehnică a liniilor ferate industriale şi condiţiile de desfăşurare a transportului feroviar în conformitate cu normele în vigoare.

Dep.Ioan Bivolaru - PSD


	Precizare necesară.
	Camera Deputaţilor

	11. 
	(3) Redeschiderea liniei ferate industriale menţionată la alin.(2) se va face cu avizul Autorităţii Feroviare Române - AFER, numai după verificarea stării tehnice a acesteia.


	8. La articolul 12, alineatul (3) se abrogă.
	Modificat şi preluat la art.121.
	Camera Deputaţilor

	12. 
	______
	9. După articolul 12 se introduce articolul 121 cu următorul cuprins:

Art.121. - Deschiderea sau redeschiderea circulaţiei pe linia ferată industrială se va face cu avizul Autorităţii Feroviare Române AFER, numai după verificarea stării tehnice a acesteia.


	Preluat de la alineatul (3) al articolului 12.
	Camera Deputaţilor

	13. 
	Art.13. - Proprietarul unei linii feroviare industriale aflată în exploatare, cu racordarea directă sau indirectă la infrastructura feroviară publică şi care doreşte să aibă acces la infrastructura feroviară publică, va încheia un Contract de acces pe infrastructura feroviară publică cu Compania Naţională de Căi Ferate "C.F.R." - S.A., conform legislaţiei în vigoare.


	10. Articolul 13 va avea următorul cuprins:

Art.13. - Proprietarul unei linii feroviare industriale aflată în exploatare, cu racordarea directă sau indirectă la infrastructura feroviară administrată de Compania Naţională de Căi Ferate "C.F.R." - S.A. şi care doreşte să aibă acces la această infrastructură, va încheia un contract de exploatare al liniei ferate industriale cu Compania Naţională de Căi Ferate "C.F.R." - S.A., conform legislaţiei în vigoare.

Dep.Ioan Bivolaru - PSD


	Pentru această situaţie se încheie contract de exploatare.


	Camera Deputaţilor

	14. 
	Art.14. - (1) În cazul în care una sau mai multe linii ferate industriale sunt racordate la infrastructura feroviară publică, prin intermediul uneia sau mai multe linii ferate industriale, proprietarii de linii ferate industriale de tranzit sunt obligaţi să asigure accesul nelimitat şi nediscriminatoriu al vehiculelor feroviare ale oricărui operator feroviar care solicită acest lucru.

(2) Linia ferată industrială de tranzit este linia ferată industrială amplasată între două linii ferate industriale sau între o line ferată industrială şi o linie ferată publică, făcând posibilă continuitatea transportului feroviar industrial al tuturor proprietarilor de linii feroviare industriale amplasate în amonte de ea.

(3) Pentru accesul pe liniile ferate industriale de tranzit, proprietarii acestora pot solicita plata unui tarif de acces care nu poate depăşi nivelul practicat de Compania Naţională de Căi Ferate "C.F.R." - S.A. pe linii cu condiţii tehnice similare.

(4) În cazul în care un operator feroviar consideră nejustificat tariful de acces solicitat de un proprietar de linie ferată industrială, acest operator poate sesiza în scris Autoritatea Feroviară Română - AFER, care va analiza situaţia în vederea medierii.


	11. Articolul 14 va avea următorul cuprins:

Art.14. - (1) Linia ferată industrială de tranzit este linia ferată industrială amplasată între două linii ferate industriale sau între o line ferată industrială şi o linie ferată publică, făcând posibilă continuitatea transportului feroviar industrial al tuturor proprietarilor de linii feroviare industriale amplasate în amonte de ea.

(2) În cazul în care una sau mai multe linii ferate industriale sunt racordate la infrastructura feroviară publică, prin intermediul uneia sau mai multe linii ferate industriale, proprietarii de linii ferate industriale de tranzit sunt obligaţi să asigure, în limita capacităţii de transport existente, accesul nediscriminatoriu al vehiculelor feroviare ale operatorilor care au contracte de transport cu proprietarii de linii ferate industriale aflaţi în amonte.

(3) Pentru accesul pe liniile ferate industriale de tranzit, proprietarii acestora pot solicita plata unui tarif de acces care nu poate depăşi nivelul practicat de Compania Naţională de Căi Ferate "C.F.R." - S.A. pe linii cu condiţii tehnice similare, condiţii care vor fi stabilite în Regulamentul tehnic de exploatare al liniei industriale.

(4) În cazul în care nu sunt respectate prevederile alin.(3) privind tariful de acces, operatorii pot sesiza în scris Autoritatea Feroviară Română - AFER, care va lua măsurile corespunzătoare în conformitate cu prevederile Regulamentului tehnic de exploatare al liniei ferate industriale.

Dep.Ioan Bivolaru - PSD

Dep.Aurelia Vasile - PSD

	Preluat de la alineatul (2).

Preluat cu modificări şi completări de la alineatul (1).

Completări necesare.

Completări necesare pentru claritatea textului.
	Camera Deputaţilor

	15. 
	Art.16. - Închiderea circulaţiei pe o linie ferată industrială de tranzit se poate face numai cu respectarea următoarelor condiţii:

a) în cazul în care proprietarul de linie ferată industrială nu mai are interes în utilizarea acesteia, va obţine în prealabil acceptul tuturor proprietarilor de linii ferate industriale aflaţi în amonte faţă de racordul la infrastructura feroviară publică;

______

b) în cazul în care proprietarul unei linii ferate industriale intră în faliment, se poate proceda, în condiţiile legii, la închiderea liniei ferate industrială numai după obţinerea acordului tuturor proprietarilor de linii ferate industriale aflaţi în amonte faţă de racordul la infrastructura feroviară publică şi atunci când este cazul, a proprietarului terenului pe care este construită linia ferată industrială.

______
	12. Articolul 16 va avea următorul cuprins:

Art.16. - Închiderea circulaţiei pe o linie ferată industrială de tranzit se poate face numai cu respectarea următoarelor condiţii:

a) în cazul în care deţinătorul de linie ferată industrială nu mai are interes în menţinerea şi/sau utilizarea acesteia, va notifica acest fapt cu 6 luni înainte de termenul renunţării la linia ferată industrială, Ministerului Transporturilor, Construcţiilor şi Turismului şi tuturor deţinătorilor de linii ferate industriale aflaţi în amonte;

b) în situaţia în care deţinătorii de linii ferate industriale aflaţi în amonte faţă de racordul la infrastructura feroviară publică nu sunt de acord cu închiderea liniei ferate industriale, aceştia au dreptul de preemţiune pentru închirierea sau cumpărarea liniei ferate industriale respective;

c) în cazul în care deţinătorul unei linii ferate industriale intră în faliment, autoritatea care administrează falimentul va acorda deţinătorilor de linii ferate industriale din amonte de linia ferată industrială intrată în faliment dreptul de preemţiune pentru preluarea acesteia.

d) în cazurile prevăzute la lit.b) şi c) ale prezentului articol, dacă nici unul din deţinătorii de linii ferate industriale aflaţi în amonte nu este interesat în preluarea liniei ferate industriale, dreptul de preemţiune poate fi acordat Companiei Naţionale de Căi Ferate "C.F.R." - S.A.

Dep.Ioan Bivolaru - PSD

Dep.Aurelia Vasile - PSD

	Modificări şi completări pentru evitarea unor posibile litigii în interpretarea textelor.


	Camera Deputaţilor

	16. 
	Art.17. - (1) În situaţia în care proprietarul unei linii ferate industriale de tranzit nu a obţinut acceptul conform art.16 lit.a), acesta va menţine linia ferată industrială deschisă traficului feroviar, în condiţiile în care proprietarii de linii ferate industriale aflaţi în amonte vor prelua integral costurile de întreţinere şi exploatare a liniei de tranzit şi vor plăti o chirie pentru utilizarea terenului, proprietate privată, pe care se află linia ferată industrială.

(2) În cazul în care părţile nu cad de acord asupra nivelului chiriei, acesta se va stabili pe baza evaluării terenului din zona respectivă, făcută de un evaluator atestat.


	13. Articolul 17 se abrogă.

Dep.Ioan Bivolaru - PSD

Dep.Aurelia Vasile - PSD

	Preluat la art.16.
	Camera Deputaţilor

	17. 
	(2) Nerespectarea dispoziţiilor din prezenta ordonanţă poate fi semnalată de către orice persoană fizică sau juridică ale cărei interese au fost lezate de către cel în cauză. Sesizările privind nerespectarea prezentelor reglementări se adresează Autorităţii Feroviare Române - AFER, în vederea luării măsurilor ce se impun, în conformitate cu legislaţia în vigoare.


	14. La articolul 18, alineatul (2) va avea următorul cuprins:

(2) Nerespectarea dispoziţiilor din prezenta ordonanţă poate fi semnalată de către orice persoană fizică sau juridică interesată. Sesizările privind nerespectarea prezentelor reglementări se adresează Autorităţii Feroviare Române - AFER, în vederea luării măsurilor ce se impun, în conformitate cu legislaţia în vigoare.

Dep.Ioan Bivolaru - PSD


	Pentru claritatea textului.
	Camera Deputaţilor

	18. 
	Art.19. - (1) Constituie contravenţii şi se sancţionează cu amendă următoarele:

a) nerespectarea art.4 cu amendă de la 50.000.000 lei la 100.000.000 lei;

b) nerespectarea art.11 alin.(1) şi (3), art.12 alin.(1) şi (3) cu amendă de la 50.000.000 lei la 200.000.000;

c) nerespectarea art.14 alin.(1) şi (3) cu amendă de la 200.000.000 lei la 400.000.000 lei.

(2) Contravenţiile se constată de către persoane cu atribuţii de control, anume desemnate de Autoritatea Feroviară Română - AFER, care au şi competenţa aplicării sancţiunilor.


	15. Articolul 19 va avea următorul cuprins:

Art.19. - (1) Constituie contravenţii şi se sancţionează cu amendă următoarele:

a) nerespectarea prevederilor art.4 de către proprietarii liniilor ferate industriale respective, cu amendă de la 50.000.000 lei la 100.000.000 lei;

b) nerespectarea art.11 alin.(1) şi (3), art.12 alin.(1) şi art.121 cu amendă de la 50.000.000 lei la 200.000.000;

c) nerespectarea art.14 alin.(2) şi (3) cu amendă de la 200.000.000 lei la 400.000.000 lei.

(2) Contravenţiile se constată de către persoane cu atribuţii de control, anume desemnate de Autoritatea Feroviară Română - AFER, care au şi competenţa aplicării sancţiunilor.

Dep.Ioan Bivolaru - PSD

Dep.Aurelia Vasile - PSD

	Precizarea cazurilor în care se aplică sancţiunile conform modificărilor propuse.


	Camera Deputaţilor

	19. 
	______
	16. După articolul 19 se introduce un nou articol, art.191, cu următorul cuprins:

Art.191. - Cuantumul amenzilor se modifică prin hotărâre de Guvern, în funcţie de rata inflaţiei.

Dep.Ioan Bivolaru - PSD


	Completare necesară.
	Camera Deputaţilor

	20. 
	Art.21. - În termen de 90 de zile de la data intrării în vigoare a prezentei ordonanţe, Ministerul Transporturilor, Construcţiilor şi Turismului va elabora instrucţiunile pentru aplicarea prevederilor prezentei ordonanţe, precum şi criteriile şi modul de clasificare a liniilor ferate industriale, instrucţiuni care se aprobă prin hotărâre a Guvernului.


	17. Articolul 21 va avea următorul cuprins:

Art.21. - În termen de 90 de zile de la data intrării în vigoare a prezentei ordonanţe, Ministerul Transporturilor, Construcţiilor şi Turismului va elabora norme privind aplicarea prevederilor prezentei ordonanţe, precum şi criteriile şi modul de clasificare a liniilor ferate industriale, instrucţiuni care se aprobă prin hotărâre de Guvern.

Dep.Ioan Bivolaru - PSD


	Precizare necesară.
	Camera Deputaţilor

	21. 
	______
	Art.II. - Ordonanţa Guvernului nr.60 din 29 iulie 2004 privind reglementările referitoare la construirea, întreţinerea, repararea şi exploatarea căilor ferate, altele decât cele administrate de Compania Naţională de Căi Ferate "C.F.R." - S.A., publicată în Monitorul Oficial al României, Partea I, nr.741 din 17 august 2004, modificată şi completată prin prezenta lege se va republica în Monitorul Oficial al României, dându-se textelor o nouă numerotare.


	
	


                                  PREŞEDINTE,                                                                  SECRETAR, 

                                    István Antal                                                                    Aurelia Vasile

Expert,

Daniel Bădina

